ไม่เกี่ยวกัน
โดย...ทีมข่าวการเงินโพสต์ทูเดย์
30 เม.ย. 2558

โดย...ทีมข่าวการเงินโพสต์ทูเดย์
สดจากสนามข่าวว่า บอร์ดออมสินอนุมัติให้แต่งตั้งรอง ผอ.ออมสินคนใหม่ 2 ตำแหน่งแล้ว ใครก็หาว่าเป็นกสิกรฯ คอนเนกชั่น แต่ขอบอกว่า ไม่ใช่ทั้งหมด เพราะคนแรกใครๆ ก็รู้จัก ก็ อิสระ วงศ์รุ่ง ซึ่งเป็นอดีต ประธานกรรมการบริหาร บริษัท ลีสซิ่งกสิกรไทย (เค-ลีสซิ่ง)
ส่วนอีกคนเป็นนักการเงินมืออาชีพ วิทัย รัตนากร อดีตนายแบงก์ที่เปลี่ยนงานเป็นว่าเล่น งานสุดท้ายก่อนมาสมัครเคยเป็นซีเอฟโอของนกแอร์ เมื่อส่งนกแอร์เข้าตลาดหุ้นแล้วก็ลาออกไปเลี้ยงลูก งานนี้ใครก็นึกว่าวิทัยเส้นใหญ่เพราะนามสกุล “รัตนากร” เลยได้รับคัดเลือกเป็นรอง ผอ.ออมสิน
วิทัยบอกว่า ใครๆ ก็เข้าใจผิดว่าเป็นญาติกับ วราเทพ รัตนากร นักการเมืองชื่อดัง แต่ไม่เคยรู้จักและมาคนละสายกันเลยครัช เป็นงั้นไป อิอิ